text: Exposició | MARTA NEGRE | Liminal
  UJI Cultura UJI- encultura fotografia Imaginària 2021 > Photography Festival Castelló de la Plana Exposicions a Castelló de la Plana Abans de Setembre Exposició | MARTA NEGRE | Liminal
  Exposició | MARTA NEGRE | Liminal Imaginària 2021 > Photography Festival
  08/04/2021 | SASC
  Del 15 de juliol al 31 d'octubre de 2021 | Pl. de Santa Clara s/n. Castelló de la Plana
  Dates de l'event 15/07/2021 – 31/10/2021
  Façana Mercat Central de Castelló
  Pl. de Santa Clara s/n. Castelló de la Plana
  Període expositiu: del 15 de juliol al 31 d'octubre
  Organitza: Ajuntament de Castelló de la Plana
  "Liminal" és una al·legoria poètica a un temps/espai indefinit, de llindar, de pas o trànsit cap a un altre. El vídeo parteix de la idea d'incertesa, estranyesa i vulnerabilitat viscuda el 2020 per a articular i desestructurar el mite grec de Persèfone i els seus significants a través d'una narrativa audiovisual contemporània. El concepte liminalitat, desenvolupat per Van Gennep, és usat per autors com ara Victor Turner o Mark Fisher que el defineixen com una zona de transició o espai transitori amb una identitat anòmala i no fixa, mòbil, en procés.
  "Liminal" és una proposta a manera d'assaig visual, en directa al·legoria al mite grec de Persèfone, jove que mentre agafava plantes mediterrànies (lliris) va ser raptada per Hades i portada a l'inframon, espai liminal en el qual no va poder cuidar de la naturalesa i la terra va quedar devastada.
  MARTA NEGRE. L'Alcora, 1981
  Llicenciada en Publicitat per la Universitat Jaume I (1999-2004) i màster en Arts Gràfiques (2007-09) per la Universitat Politècnica de València. Recentment ha cursat el màster en Producció Artística, en l'especialització de Pensament Contemporani i Cultura.